PRITARTA

Molėtų rajono savivaldybės tarybos

2021 m. kovo d. sprendimu Nr. B1-

**MOLĖTŲ MENŲ MOKYKLOS 2020 METŲ VEIKLOS ATASKAITA**

2021-01-18 Nr. \_\_\_\_\_\_\_\_

Molėtai

(sudarymo vieta)

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)  Mokyklos 2019-2021 metų strateginiame plane iškelti tikslai:   1. Mokinių ugdymo(si) kokybės gerinimas.   1.1. Sudaryti daugiau galimybių kiekvienam mokiniui patirti mokymo(si) sėkmę.  1.2. Sudaryti sąlygas mokinių individualumo, kūrybiškumo ir saviraiškos ugdymui(si).  2. Telkti bendradarbiaujančią, kūrybingą ir nuolat tobulėjančią mokyklos bendruomenę.  2.1. Plėtoti mokyklos vadovų ir mokytojų bendrąsias ir profesines kompetencijas.  2.2. Stiprinti mokyklos kultūrą ir bendradarbiavimą.  3. Stiprinti mokyklos įvaizdį.  3.1. Atnaujinti mokyklos patalpas.  3.2. Įvairinti informavimo būdus apie mokyklos veiklą. |
| **1.Mokinių ugdymo(si) kokybės gerinimas.**   * Sudarytos individualios ugdymo(si) programos mokiniams, aptartos su mokiniais ir jų tėvais. Parengtos individualios ugdymo(si) programos atitinka daugumos (apie 75 proc.) mokinių gebėjimus, tėvų lūkesčius. * Parengtas pažangos ir pasiekimų vertinimo tvarkos projektas – išbandytas I pusmetyje, taikoma nuo 2020-09-01ugdymo procese. Mokiniai geriau supranta savo pasiekimus pamokoje, žino stipriąsias ir tobulintinas sritis, grupinėse pamokose mokytojai taiko kaupiamąjį vertinimą. * Mokyklos dalyvauja savivaldybės projektuose – LEAN, „Lyderių laikas 3“. Beveik visi mokyklos pedagogai dalyvavo seminare „Bendradarbiavimo kompetencijų ugdymas“. Dalis mokytojų tobulina kvalifikaciją savarankiškai, tarpusavyje dalijasi patirtimi. Mokykloje pradėta taikyti LEAN projekto Asaichi metodas. * Aptariami ir analizuojami mokinių ugdymo(si) rezultatai. Beveik visi mokiniai siekia užsibrėžtų tikslų, keli gabūs mokiniai baigė 2 metų kursą per vienus mokslo metus. * Organizuotas nuotolinis ugdymas – parengtas nuotolinio ugdymo tvarkos aprašas, supažindinti mokytojai, tėvai, mokiniai, nuotoliniam mokymui mokytojai ir mokiniai aprūpinti IT priemonėmis. Rudenį vyko mišrus ugdymas – suformuotos 5 asmenų grupės, buvo vedamos individualios pamokos. * Dailės ir muzikos skyriuose mokėsi 15 suaugusiųjų: jiems sudarytos programos pagal individualius gebėjimus, suderintas užsiėmimų laikas, atsižvelgiant į kiekvieno poreikius ir galimybes. Dailės užsiėmimai suaugusiems vyko ir Giedraičių skyriuje. * Toliau sėkmingai vyksta ugdymo užsiėmimai Alantos ir Giedraičių skyriuose: mokinių skaičius didėja, sudarytos galimybės mokiniams iš tolesnių vietovių mokytis dailės ir muzikos.  1. **Telkti bendradarbiaujančią, kūrybingą ir nuolat tobulėjančią mokyklos bendruomenę.**  * Mokyklos vadovai tobulina profesines ir vadybos kompetencijas – LEAN mokymai, projekto LL3 neformaliosios studijos. Skatinama ir palaikoma mokytojų lyderystė – mokytojai rodo iniciatyvą, renginių organizavime. * Stiprinamas bendradarbiavimas su mokinių tėvais - aptariami mokymo(si) lūkesčiai, pasiekimai ir rezultatai, numatomi tolimesnio mokymo(si) žingsniai. * Mokytojai tobulina profesines ir dalykines kompetencijas. Mokytojai įsivertina savo kompetencijas, individualiai tobulina silpnąsias puses (profesinio tobulėjimo kursai). * Organizuojami mokytojų metodiniai pasitarimai ugdymo kokybės tobulinimui. Stiprėja komandinis darbas, priimama daugiau susitarimų ugdymo kokybės tobulinimui. * Mokyklos bendruomenę telkiantys renginiai: išvyka į Menišką kaimą  1. **Stiprinti mokyklos įvaizdį.**  * Poilsio erdvė papildyta mokinių patogumui, nupirkti sėdmaišiai, pagerintos sąlygos mokytojams – nupirkti nauji rašomi stalai, kėdės, nauji kompiuteriai. * Menų mokyklos patalpos minimaliai atnaujintos: I aukšto fojė ir muzikos istorijos klasė, laisvalaikio zona, suremontuota 1 dailės skyriaus klasė. * Nupirkti kompiuteriai, mokykliniai stalai, kėdės, audimo, graviravimo, molio žiedimo, lazerinio pjovimo staklės, glazūravimo kamera. Mokiniai turi galimybę tradicinių liaudies amatų ir įgūdžių plėtroje, geresnes ugdymo/si sąlygas. * Skleidžiama informacija apie mokinių pasiekimus, mokyklos veiklas viešose erdvėse, socialiniuose tinkluose, mokyklos interneto svetainėje. Platesnis visuomenės ratas susipažįsta su mokinių pasiekimais ir mokyklos veikla. * Planuota atvirų durų dienos būsimiems mokyklos mokinimas - daugiau mokinių ateina mokytis. Dėl COVID – 19 pandemijos - neįvyko. |

Direktorė Violeta Urbanavičienė